
IKI 


vaneco nutras sin per nulo 
kaj la nulo kuŝas sub streketo. 
akiri fruktojn arbo volas 


sed la trunko fariĝis skeleto. 


SCIENCO 


antaŭ kvin milion jaroj 


2013.10.20 


kulo kun sango mortis kaj fariĝis fosilio. 
el la sango esploristo 


faris nun homon; tiu lin —— kiel dio. 


o 
$ 






2013.10.18 


papilia eflko 


iu kapdoloras trans terglobo, 
cise fajran febron alia suferas, 
ili tamen estas neĝemeloj. 


poemsuko en la korpoj interferas. 





2013.10.18 

branĉoj plenaj de persikoj 
tiklas lagon kun ondlumoj ĉastaj. 
mi naĝante fruktojn ŝtelis 
sed tuj trovis tiujn ŝelojn plastaj. 


2013.10.6 


Maria Nazare Laroca (Brazilo) 


f 00294 


Mi ŝatas legi poezion surstrande, 
malfermante po unu libro ĉiutage, 
mi liberigas poemojn, 


kiuj tuj flugas en akvon. 


Kaj do mi ekrimarkas 
la hermetikan nuntempan poetikon, 
kiu dekretas la morton 


de l” semantika travideblo; 


Poezio ne plu ravas, 
ĝi elpurigas la ĉiutagan vivon, 
disŝirante la evidentajn internaĵojn 


de l” metaforoj naivaj. 


Leganto estas ĵonglisto, 
kiu venkas la lukton 
kontraŭ la ruzeco 


de l” oblikva “mimesis”. 


Sed tuj mi eksentas 
la urĝon fasoni oceanon 


(kiun nun mi vidas!) 

fosante l'ondojn 

ĝis trovi la polvon 

de l' dezertoj sangantaj 
sur l'ekranoj de l' TV-oj... 


Ĉu poezio do por kio? 
Des pli bone eklerni la kuirarton! 


(Almenaŭ portempe!) 


Cabo Frio, 29/12/2016. 


Festivalo 


La jaro adiaŭas 
Poezion, kiu ferias, 
sed lasis al mi 

iun misteron, 


kiu sufiĉas: 


la likvan brilon 
de tiu intensa maro, 
kiun la okuloj 


tute enhavas. 


Cabo Frio, 30/12/2016. 


Cezar (GermanujJo) 


mu (p l do mano 


(En memoro pri poemo de Erich Fried) 
Finon fine 
al la kramfo, nomata batalo! 
Sobriĝu momenton, 
bojantaj hundoj, 
haltu foje. 


Estu unu fojon 

en Via VIVO 
romantikaj 

kiel juna poetoj: 
vi, aktujoportantoj 
kaj vi, etcerbaj 
distretantoj 


de l' feliĉo, 

penseo 


vi, pelatoj kaj pelantoj, 
kiuj ne plu sentas 


la Teron sub la piedoj. 


Iru, 
se eblas, 


iam al la maro! 


Al pli da maro, 


kaj poste ĉiam plu tiel! 


Erich Fried 


WATO 


Se oni venas al la maro, 

oni eksilentu 

ĉe la lastaj herbotigoj 

oni perdu la fadenon 

kaj la salan ŝaŭmon 

kaj la akran sibladon de la vento 
enspIru 

kaj elspiru 


kaj denove enspiru. 


Se oni aŭdas segi la sablon 

kaj la frotadon de la ŝtonetoj 

en longaj ondoj 

OnI finu devi 

kaj ne plu volu voli 10n nur maron 


Nur maron 


Ankoraŭ dormeme 


Mi dormas plu en sonĝ' en plaĝa land”, 
sed vekas min kukolo je la vand”. 

Mi kuŝas en hotelo sen furoro. 

En banoĉambro ludas jam muzik”, 

jen ĵaz' libera, buntaj sonoj, ŝrik', 


vekigas min trumpet” dum frua horo. 


Mi kusas do en mola varma lit'. 
Salutas koko korte sen hezit”. 
Mi restas tamen tute sen fervoro. 


En mia kapo bruas moka kant, 

ke nia tuta vivo estas vant. 


Aŭskultas mi, forlogas min memoro. 


Okulojn miajn frotas mi sen ĝoj”, 

hieraŭ longdistancis nia voj”. 

Mi dormus tre volonte tutan tagon. 

Sed ne por dormi estas forpermeso. 

Ĉar ni modernas, vivas ni en streso. 

Kaj do akceptas streson kiel plagon. 
PS: En la supra horloĝo el la ŝvaba Nigra Arbaro estas kukolo, 
kiu kukuas post ĉiu kvarono de horo. Ni havas tian horloĝon 
hejme, sed ofte ĝi haltas, se mia edzino aŭ mi forgesis tiri la 
ĉenon malsupren. Sed, se ni forgesis tion, resinkas unu el la 
abiaj konusoj lante malsupren kaj tiel funkciigas la horloĝon. 
Kaj la kukuo forlogas nin per sia vokado en la malnovan karan 


tempon, kiu neniam ekzistis. 


Paŭlo Silas (Brazilo) 


URĜAS 


Urĝas krii en dezerto: venu helpi! 





Oni rekte la bovinon suĉu. Melki 

Estas tempo-malŝpar” en nuna VIVO. 
Aŭdu, meze de solec”, imperativon, 
Kies reeĥ” senfina, mia estas. 

Ĉiu iun kaj neniun taŭge estras. 

Skurĝas vangon malkapablo stiri barkon 
Sur senmovaj surfacaj akvoj. Arkon 
Korpo faras enaere. Falas drone. 


Levi povas ne plu. Mortis tute. One. 


Urĝas krii en dezerto: venu doni! 

Vian sangon! Vi! La gantojn tiru do ni. 
Senprotekte la manon metu. Fajron 
Senti, tuŝi kaj fingrumi. Kaj rond” 
Amikeca ĉe mizero, ĉe funebro. 


Malaperu, pri kresko, ajna eblo. 
Urĝas suĉi l' aluditan bovin-mamon. 
Poste bele plu paradi kiel damo 


Elirinta el jarcento forpasinta. 


Urĝas urĝe pli profiti el naivo, 


penseo 


El la hom” en monduma fora drivo. 


La manikojn suprenfaldu. 
La dezir” ekstreme ardu. 
Ni atendos tie ĉi bonan rezulton. 


Ni konstatos, ĉu funkcias la servuto. 





Papos Nascentes (Brazilo) 


SA hulvalokuk 


Sub l' abomena pezo de l' aroganteco 

la indulgema ponto jam disfalas 

disŝiras en la sama sako 

rigidaj preterpasantoj venintaj el dekstro 
kaj maldeskstro: tiuj de l' ficentrego 


ekkuregas en la abismon de l' vanteco 


La pontaĉo en sia humileco 

nur pasigas la leĝeron de lumo 

unuope — Ĉu ni Ĉiuj estas unu? — 

la lum-turo de darmo la instruo de karmo 


la paŝo de l' esto en la malvasteco de l' dramo 


Rompita koruptita 
la ponto al estonto 


sin scias abismo 


En la pontaĉo de l' humor' 
transiras la amo de l' esto 
la amo de gapigitaj 


preterpasantoj 


Ĉiuj pasas. Ĉio pasas. 

gravurita je necerteco 
kaj lumo 

plena je imagoj 
verkas realaĵojn 

ĈIU poemo: poezia 


palpebrumo 


ĵusa manifestacio 
poemo sentempas 
ene de Historio: 
ebligas vidigon 

de Poezio - ĝi mem 


ĉu malkio? 









fluantaj nuboj 
super vintra arbaro ... 


la mondo svenas 


stela brileto 
Ja pruvo de l' ekzistad” ... 


Jarfina sojlo 


alia mondo 
enlumas tra la luno ... 


vintra silento 


hejmen rapide 
ruĝ-lampa procesio 


ho! kristonasko 


aŭskultu neĝon ... 
mallaŭte murmuri al 


lu sensence 








Takashi Ito (Japanujo) 

Ivanichka Magharova (Bulgario) 


Kvin hajkoj 


Olda juglanduj” 
Alflugis cikonioj. 


L” branĉo sekiĝis. 


Vent' kuriozas. 
timtremadas la branĉoj. 


Ĉevaloj kuras. 


Ventego. Branĉoj 
La rivero nigriĝis. 


La tero spiras. 


Staturo levas 
oceano. Cunamo 


Fajreg' sen fajro. 


Acidĉerizbrancĉeto 
en l' hararo de filin” 
Nupta vestaĵo. 


el poemaro Araneaĵo 


Minosun (Ĉinujo) 


Ŝi uu. 1 


Verkist' Senulo estas fama, al vi plaĉa. 
Vi legas stumble liajn verkojn kun admiro, 
Kaj tage kaj eĉ nokte; al la teksto saĝa 


Kaj brila stilo cedas mense nur la miro. 


Dum por vi Ulsen ŝajnas Ja fuŝisto vanta. 
Li ĉiam lasas ĉie surreteje vortojn 
Vulgarajn, kiujn vi atakas ekflamanta; 


Koleras vin, ke homoj ŝatas skribotordojn. 


Spertulo hele nun lumigas sub kaŝnomo 
Al vi, ke Ulsen kaj Senul” — la sama homo. 
2017-1-17 

ŝambo en Preludo 


(kantteksto) 
Vivo sen vi 
ne sencas por mi. 
“Stas vi la motiv” 
de mia sentiv'. 
Jam nia ĝarden' 
ne floras ĉar sen 
vi malestas lum”, 


kaj mankas parfum”. 


Sen vi jen mi 

en ĉi sendirekt'. 

Sen varm' de pasi”, 
ide” sen projekt', 
rigard” sen persvad”, 
ĉi tristokultiv”... 


Sen vi mi estas neniu, mankas viv”. 


Ne tardu, venu. 

Vi komprenu ke neniam mortas la 
amo. 

Bezon” de flamo 

estas en miaj brakoj sen vi, 


via brakum” malvarmas sen mi. 


Al mi ĉi solo 


tenas l okulojn tristaj sen 
alternaŭv'. 
Reen al amo, 


Sen vi mi estas neniu, mankas viv”. 








penseo 


R. Pazzaglia-D. Modugno 


MIRINDAĴO 


La veron mi diras, ke okazis al mi, nokte, sur 

ponto dum mi rigardis l' akvon 

kun malbenita emo min ĵeti suben tuj. Subite 
alproksimiĝis iu. 

Ĉu angelo? Tamen ŝajne nur pasanto 

manprenis min dirante tion Ĉi: 

“Ho mirindaĵo! Kaj kial ne rimarkas vi, ke nia 
mondo estas mirindaĵo? 

Ho mirindaĵo! Eĉ la doloro via por vi fariĝi 
povos mirindaĵo. 

Rigardu ĉirkaŭ vin: amason da donacoj! Oni 
inventis por vi la maron! 

Ne estas vi malriĉa, posedas vi la sunon, la 
vivon, la Amon. 

Ho Mirindaĵo! La koro de virino pulsanta nur 
por VI, ho mirindaĵo! 

La lumo de l'mateno, la helpo de amiko, 

Vrideto de infano: mirindaĵo, ho mirindaĵo”. 

La nokto jam finiĝis kaj mi pli dolĉa sentis la 
guston de la vivo: 


mirindaĵo, ho mirindaĵo. Ho mirindaĵo, ho 


mirindaĵo! 





Emanuele Rovere 


(Italujo) 


—1633— 


6 n-ro 304 


Zhuangzi (369-286 a.K) 


o 


ĈAPITRO NAŬA 
CeValaj hufoj 


$09-01 


La ĉevaloj havas hufojn, kiuj povas treti 





prujnon kaj neĝon, kaj harojn, kiuj povas Ŝirmi 
la korpon kontraŭ la vento kaj la malvarmo. Ili 
manĝas herbojn kaj trinkas akvon. Ili prancas 
kaj saltadas. Tio estas la vera naturo de la 
ĉevaloj. Terasoj kaj ĉambroj, eĉ grandegaj, 
estas por ili senutilaj. 

Ilun tagon aperis Bo Le, kiu diris: “Mi 
bone scias dresi la ĉevalojn.” Li do brulmarkis 
ilin, tondis al ili la harojn, hufferis, bridis kaj 
enstaligis ilin, kaj rezulte de tio, du aŭ tri 
dekonoj de la ĉevaloj mortis. Li faris, ke ili 
suferu de malsato kaj soifo, devigis ilin trotadi 
kaj galopadi, trejnis kaj disciplinis ilin. Li ilin 
turmentis per buŝbridaĵo kaj kaprimeno antaŭe 
kaj minacis per vipoj kaj rajdvergo malantaŭe, 
kaj rezulte de tio, pli ol duono el la ĉevaloj 
mortis. 

La potisto diris: “Mi bone scias fari 
potojn el argilo. Mi uzas cirkelon por fari 
vazojn ronda kaj ortilon por fari vazojn 
kvadrataj La ĉarpentisto diris: “Mi bone 
scias prilabori la lignon. Mi uzas kurbilon por 
fari la partojn kurbaj kaj rektoŝnuron por fari 
la partojn rektaj.” 

Ĉu estas la origina naturo de la argilo kaj 
de la ligno, kiu sin submetas al la cirkelo kaj 


la ortilo, al la kurbilo kaj la rektoŝnuro? Kaj 


penseo 


tamen dum generacioj kaj generacioj oni 
ripetadas la samon: “Bo Le bone scias dresi la 
ĉevalojn, la potisto bone scias fari potojn, kaj 
la ĉarpentisto bone scias prilabori la lignon. 
Tia estas ankaŭ la erara opinio de tiuj, kiuj 
regas super la mondo. 

Laŭ mi tiuj, kiuj regas super la mondo ne 
devus havi tian opinion. La homoj havas 
senŝanĝan naturon. Sekvante siajn naturajn 
mstinktojn ili teksas ŝtofon por fari al si 
vestojn kaj plugas la teron por havigi al si 
nutraĵojn. Tiu ĉi eco estas komuna al ĉiuj 
homoj. Ii pensas kaj agas same, havante 
nenian privilegion, nek partiecon unu al alia. 
Tio estas nomata ilia “natura libereco”. Tial, 
en la antikva epoko, kiam regis la perfekta 
virto, la homoj piediris trankvile kaj 
memkontente, kun rigardo rekte antaŭen. 
Tiutempe troviĝis neniaj vojoj, nek padoj sur 
la montoj, kaj troviĝis neniaj ŝipoj, nek pontoj 
sur la akvoj. Ĉiuj estaĵoj multiĝadis kaj vivis 
tie, kie ili naskiĝis, kaj iliaj vivejoj interligiĝis 
sen baroj inter si. La birdoj kaj la kvarpieduloj 
grupiĝis; la herboj kaj arboj abunde kreskis. 
Sub tiuj birdoj kaj 


kvarpieduloj povis aŭ libere 


cirkonstancoj la 
sin amuzi 
promenadi en kompanio. Oni povis eĉ grimpi 
ĝis la korvaj nestoj kaj kaŝe enrigardi en ilin. 

En tiu epoko, kiam regis la perfekta virto, 
la homoj kunvivis kun la birdoj kaj 
kvarpieduloj kaj miksiĝis kiel egaluloj kun 
ĉiuj estaĵoj en la mondo. Kiel ili tiam povus 
koni la distingon inter la nobluloj kaj la 
vulgaruloj? Egale sensciaj, ili ne perdis sian 
virton; egale sendeziraj, ili estis en la natura 
simpleco kiel neskulptita ligno, kiu tenis 
sendifekta sian denaskan naturon. 

Kiam la saĝuloj venis en la mondon, kiuj 
persistis en la praktikado de la humaneco kaj 
la justeco, tiam dubo kaj malfido estiĝis inter 
la homoj. Ĉar ili ekscese ludigis muzikon, la 
homoj malvigliĝis; ĉar ili pedante predikadis 
pni la ritoj, la homoj malkuniĝis en klasojn. 


Tial, se la natura ligno ne estas skulptita, 

kiel do ĝi povos esti farita en vazojn por Elĉinigis 
oferado? Se la natura blanka jado ne estas 

e Kuj . oe Wang Chongfang 
rompita, kiel do ĝi povos esti farita en ~ 


pendjuvelojn? Se la Taŭo kaj la virto ne estas | N 


forlasitaj, kial do la homoj devos sekvi la 
humanecon kaj la justecon? Se la homa 
denaska naturo ne estas forĵetita, kial do la 
homoj devos sin turni al la ritoj kaj la muziko? 
Se la kvin bazaj koloroj mne estas 
interkonfuzitaj, kial do la homoj devos bezoni 
buntkolorajn pentraĵojn? Se la kvin bazaj 
tonoj ne estas interkonfuzitaj, kial do la homoj 
devos harmoniigi la muzikajn akordojn? 
Unuvorte, kulpti la hgnon en vazojn estas la 
kulpo de la metusto, kaj detrui la Taŭon kaj la 
virton por praktiki la humanecon kaj la 


Justecon estas la krimo de la saĝuloj. 


$09-02 

La ĉevaloj, kiuj vivas sur la tero, manĝas 
herbojn kaj trinkas akvon. Kiam ili ĝojas, ili 
frotas al si la kolon unu kontraŭ la alia. Kiam 
ii koleras, ili sin returnas kaj hufobatas unu 
alian. Tio estas nur la instinkto de la ĉevaloj. 
Sed kiam la ĉevaloj estas jungitaj kaj 
ornamitaj, la ĉevaloj scias oblikve rigardi en 
kolero, kurbigi sian kolon, kaŝe rompi sian 
mordaĵon kaj peni sin liberigi de sia 
kondukrimenoj. Tiele la ĉevaloj fariĝis ruzaj 
kiel ŝtelistoj: jen la kulpo de Bo Le, la fama 
ĉevaldresisto. 

En la tempo de la reĝo Hexu, la homoj 
pasigis sian vivon en sia loĝejo sen scii tion, 
kion ili faris. Promenante ekstere, 1l1 1ris sen 
sci, kien ili iris. Ili kontentiĝis tiam, kiam ili 
havis nutraĵon en la buŝo, kaj ili promenis 
tiam, kiam ilia ventro satiĝis. Jen ĉio, kion la 
homoj sciis fari. 

Kiam la saĝuloj aperis, kun siaj fabrikitaj 
ritoj kaj muziko por korekti la homojn kaj kun 
siaj neatingeblaj humaneco kaj justeco por 
konsoli ilian koron, tiam la homoj komencis 
senfine strebi al la scioj kaj ĉasadi la profiton. 


Ankaŭ tio estas la kulpo de la saĝuloj. 

Ĉineske 


Vejdo (Ĉinujo) 





(Ĉinujo) 





el rakontoj pri Afanti 


—laŭ ĉinesko Sopir-al-sudo5 


Ilu reĝ' 

OPINIIS SIN 

saĝa kaj multescia 

kaj subigis kun obstin” 


per ĉuoj sen fin'. 


AĤIŜIS 

la demandon li 

“Kie troviĝas centro 

de l' mondo?” al la naci” 


Jen por opin1'. 


Laŭ ordon”, 
respondos prave 

la homo— premiita, 
tiu eraros mave— 


punita glave. 


Multegaj 

homoj foriris 

post lego de l' afiŝo, 
ĉar ĉiuj ja deziris 


sed vesuspiris. 


Afanti 
kun sia azen” 


nur Iris al la palac” 

doni la respondon jen 


kun memfid-mien'. 


“Vi scias 

do, ja memfide, 

kie troviĝas centro 

de l' mond?” Reĝo mokride 


ĈUIS acide. 


“Jes, via 

moŝt', senerare 
ĝi kuŝas tie, kie 
mia azen” ja stare 


sin trovas klare.” 


“Ne kredas 

mi! Deliras vi!” 

la reĝ' replikis pike. 
Memdefendis Afanti, 
“Tie ĝuste ĝi 


situas. 

Mezuru vere 

vi la tutan mondon, do. 
Se malĝuste, severe 


punu min infere!” 


“Nu, tio...” 

zumis voĉbrue 

la reĝ' kaj nur post longe 
lante demandis plue, 


“Respondu due, 


kiom da 

steloj ĉiele?” 

“Ili samnombras kiel 
viaj haroj cifere 


tutcerte vere.” 


La reĝo 

koleriĝis nun, 
“Sensencaĵo! Trompaĵo!” 
“Se eraras jen la sum' 


12 


tenu min per pun 

penseo 


Afanti 

diris altsone, 

“Iru ĉielen, nombru 
la stelojn ja persone, 


memoru bone!” 


“Do... al mi 

diru detale, 

kiom da haroj estas 
sur mia vizaĝ totale? 
Multege sable?” 


Trankvile 

Afanti per man' 

levis sian azenan 
voston kun buŝa rikan”, 


montris al tiran”, 


“Ha, vidu, 

vidu ja klare! 

Viaj vangharoj nombras 
tiom, kiom, kompare 


kaj senerare, 


la haroj 

de vosto ĝia!” 

“Aĥ, kia absurdaĵo!” 
Reĝ' fariĝis rabia 


kaj malracia. 


Li kriis 

kaj frapis forte 

la tablon kaj insultis, 
tordis sin malkomforte 


kaj palis morte. 


Kun aplomb” 

Afanti kun saĝ' 
aldonis, “Jen kalkulu 
harojn sur VIa Viza$' 


ja laŭ via plaĉ”, 


kaj poste 

tiujn sur la vost” 
azena tre zorgeme, 
VI trovos, Je ajna kost' 


7»? 


Mi pravas ĝis ost”. 





“Sopir-al-sudo (ĉine: Yijiangnan): ĉina fiksforma 
poemo el kvin versoj de 35,77,5 silaboj laŭ rimaranĝo 


xa,xa,a (x=senrima). 


Sero (Ĉinujo) 


23 


2) E) AE El 
Neqez | OS o|£cl UO 


p. 


ne 


—laŭ ĉinesko Dekses-Silabo“ 
Neĝ' 
tenas per blanka sieĝ' 
la teron 


jen sen ajna breĉ”. 


Roj' 
fermas buŝon kun malĝoj' 
ŝajn-morte 


kuŝante ĉe l' voj”. 


Sur 
arboj pendas branĉoj nur 
de glaci” 


en venta susur”. 


Bird' 
serĉas grenerojn en bild' 
arĝenta 


per la beka mild”. 


El 
herboj kuras en blank-hel' 
leporo 


panike en gel'. 


Bru” 


en park” aŭdiĝas ne plu, 


penseo 


nur restas 


bril-blanka enu”. 


Hom' 

sola neĝon antaŭ dom' 
balaas 

sur blanka gazon”. 
Fum' 

kuira en hela lum' 
spirale 


leviĝas jam nun. 


Bril' 
de l” suno kun malfacil” 
penetras 


per lanta suspir”. 


Mond' 
tuta jen en frida ond” 
tremetas 
al neĝa renkont'. 
“Deskses-Silabo: ĉina fiksforma poemo el kvar versoj 


de 1, 7, 35 silaboj, laŭ rimaranĝo a,a,xa (x=senrima) 


Adil Olluri 


2 in 


..Ĥnse 


.. ns 


plej = knaboj inter siaj amikoj. Li ne 
estis kelkiu tiel multe fortimanta, nek unu el 
tiuj kiuj orgojlas pro faritaj aŭ nefaritaj 
bravaĵoj, kiel ja faris multaj el liaj 
sambatalantoj. Li simple plenumis sian taskon, 
tiel kiel ordonis liaj superuloj. Tian soldaton 
aspIrus havi al si ĉiu militgvidanto. 

Li, dum tiuj du jaroj de la jarcentofino, 
estis vundita dufoje, eĉ la duan fojon nur 
gracila linio dividis lin de la morto, ne 


postlasintajn vivsignojn longajn minutojn. Ĉar 

oni apenaŭ rimarkis ke li enspiris, liaj 
kamaradoj estis findecidintaj entombigi lin la 
morgaŭon, je altaj honoroj dediĉe al martiro 
por la libero. Eĉ la brigadestro estis Jam 
kompilinta la omaĝparoladon, glorigante sian 
batalanton. Kaj en la momenteto kiam ili levis 
llan korpon por enmeti ĝin en la ĉerkon, 
okazis la miraklo kaj li ekmovis la manojn kaj 
eklanĉis tondron da nekompreneblaj vortoj. La 
soldatojn komence trafis paniko kaj ili 
rigardadis unu la allan mirmaniere, sed kiam 
Avni1 komencis ripetadi siajn viglaĵojn, la 
vizaĝo de la soldatoj ekridis kaj ili ekgajiĝis, 
ĉar ilia kamarado estis plu en la sino de la 
vivuloj. 

Post kompleta resaniĝo, ili ariĝis por 
festi lian resurekton, trinkante kaj kantante ĝis 
la malfruaj horoj. Por tiu festo 1li havis plian 
motivon fortan, ĉar la aliancanoj estis enirintaj 
nian landon kaj la serbaj trupoj estis 
retriĝantaj. Ili, forirante, tutan tempon tenis la 
kapon turnita, neniumomente levante la 
blankan flagon, kiel tion faras kutime ĉiu 
venkita armeo. Kvankam tiutage estis 
varmega somera vetero kaj la naturo denove 
brilis, ankaŭ la suno disigis la fumnebulon, ĉe 
la fuĝintoj rimarkiĝis pala ombro survizaĝe 
kaj 1li aspektis kvazaŭ frostiĝintaj, mornaj kaj 
plenaj je kolero. 

Estis la deka tago de junio kaj Avni kun la 
aliaj junuloj faris preparojn por ke kune, 
marŝante, ili aliru en la pli proksiman urbeton, 
unu el la plej malgrandaj en nia lando. Kiam 
lli alproksimiĝis malpli ol ducent metrojn, ili 
konstatis ke ĝi estis tute ruinigita, postrestis 
nur ĝia skeleto. Avni rigardadis kompate la 
detruitan urbeton, wvepensante pri tio 
trafinta tiun lokon. Ĉi tie li pasigis la plej 
belajn jarojn de sia junaĝo. Li deziris promeni 
nostalgie en la urbeto, piediri tra ĉiu kvartalo, 
strato kaj strateto ĝiaj, rememori unu post unu 
la neforgeseblan tempon pasigitan en ĝi, kie li 


malĉeestis lastajn du jarojn. 


penseo 


Tial, kiam li starigis sian deziron al sia 
superulo por ĉirkaŭviziti tiun malgrandan 
lokon, la superulo scugis al li novaĵon ne tiel 
agrablan en tiu momento, ke la urbeto ankoraŭ 
ne estas tute liberigita, pro tio oni devas esti 
atentema, ĉar ankoraŭ ekzistas etaj grupoj ne 
eskapintaj, cirkulantaj kvazaŭ senkapaj 
kokinoj tra la kvartaloj de la lokaj serboj, 
senuniforme, sed armitaj, por defendi la ŝtaton, 
kiu ne kunprenis ilin kiam ili forkuris, sed nur 
instigis ilin pludefendi ĉi-landon, dirante ke ĝi 


estas ilia kaj de neniu alia. 


— Hieraŭ mi sciiĝis de certaj fontoj ke ili 
kunvenis ĉe domo de Dragutin Spasojeviĉ aŭ 
ie apude — informis konvinkite siajn 
subulojn la gvidanto de tiu marŝtrupo, ke 
krom la celon por ĝisliberigi la urbeton, oni 
intencis ankaŭ la starigon de la nova 
ŝtatpotenco sur ĝi. 

AVNI, ĵus aŭdinte la familian nomon 
Spasojeviĉ, tutkorpe embarasiĝis kaj eksentis 
tremon de kapo ĝis la piedoj, ĉar kun tiu 
familio je tia nomo li havis parencecon, kion li 
ne estis sciiginta al iu ajn. Tiun ŝanĝiĝon de 
lia mieno apenaŭ rimarkis iu el 47 marŝantoj, 
venkeme enirantaj en la urbon, kiuj malgraŭ 
siaj laceco kaj elĉerpiteco, nerazitaj kaj 
nelavitaj, eniris tiel solene kaj ceremonie, kiel 
tion Indus nur venkintoj . 

— Hodiaŭ posttagmeze, pli precize je la 
kvara horo, ni devas sieĝi Spasojeviĉojn kaj 
tutan ilian kvartalon. Ni devas senarmigi kaj 
aresti tiujn banditojn — decideme ordonis la 
ĉefmarŝanto kaj ĉiuj aprobis tion, helpante la 
ĉefon per ideoj por ĝiskompili la sieĝplanon 
de la domo per detaloj, kies sukcesplena 
plenumiĝo, signifos kompletan saviĝon de la 
urbeto. Nur unu el la marŝantoj silentis, staris 
enpensiĝinta, iIr-reiris de unu loko al alia, sed 
ankaŭ nun la venkintoj ne rimarkis la signojn 
montrantajn ke ĉe Avni rompiĝis la ekvilibro. 

Li senĉese pensis pri Vesna, la sola filino 


de Spasojeviĉoj, kiu estis lia unua amo dum la 

mezlernejaj jaroj, tamen ne nur la unua, sed 
ankaŭ la sola, ĉar post fino de la studoj en la 
mezlernejo la milito komenciĝis kaj li estis 
enviciĝinta ĉe  sojlodefendantoj. Vesna, 
blondulino kurthara, estis samaĝa kiel Avni. 
Ino tre altstatura por sia aĝo, kutime 
vestita per malvastaj ĝinzoj, distingantaj la 
korpoliniojn kaj lasantaj senmense la albanan 
Junulon. 

Ili renkontiĝis apud la ortodoksa preĝejo 
de la urbeto. Proksime estis kampo kiun la 
Junuloj transformis en malgrandan futbalejon, 
kie, pro manko de kolonoj, la golpordoj 
anstataŭiĝis foje per ŝtonoj, foje per librotekoj. 
Avni, almenaŭ dufoje semajne rigardadis 
ĉi tiun knabinon apud la preĝejo. Estis li 
korinklinema al ŝi, ĝis tia grado ke neniu alia 
knabino interesis lin. Sed lia embaraso estis 
nesciI la serban, tiel li ne scipovis kiel esprimi 
sian amon al ŝi kaj estingi sian suferaĵon. 

Tio daŭris ĝis kiam la instruisto de la 
albana lingvo, Kujtim Kastrati, relative junaĝa, 
helpis lin skribi amleteron, kiun Avni ankoraŭ 


parkeris vortvorte: 


“Volim te. Mnogo te volim. Bez tebe moj 
zivot nista ne vredi. Poljubi me samo jednom, 


ja ĉu zauvek biti tvoj”' 


Avni finfine kuraĝis alfronti la knabinon, 
ĉar nun li disponis pri certeco kaj rimedo per 
kiu li povas komunikiĝi. Vesna, tiutage, hastis 
por hejmeniri, ĉar estis pluvnuboj en la ĉielo 
kaj de momenteto al momenteto on1 atendis 
pluvon, kiam surprize kaj neatendite, li trafis 
ŝin kaj elvolvis la leteron kaj etendis ĝin al 
Vesna, leteron kies vortoj estis horizontale 
vicigitaj kaj skribitaj per krajono Marker kaj 
ruĝkoloraj grandaj literoj. Vesna komence 
ekridegis pro tiu ago de la junulo, korvohara, 


nigraokula kaj korp-evoluinta. 


Ŝi ne ridis tiom pro la skribitaj vortoj kiom 


pro la fakto ke la albana junulo ne scipovis 


penseo 


diri 10n pli ol tiuj vortoj en la letero. Li simple 
estis konfuzita, ne sciante kion fari, eĉ unufoje 
li ekpensis ke la instruisto estis skribinta ion, 
kio 1gis lin kvazaŭ klaŭnon antaŭ Ŝi, senigante 
lin de ajna ebleco por ame ekrilati kun la bela 
Vesna. Sed, post kelkaj tagoj, ŝ1 mem 
alproksimiĝis al Avni, ĉar ŝi konsideris lian 
akompanon ege amuza. Ŝi ĉiutage lernigis al li 
novan serban vorton. 

Ĉi kozojn li rememoris tiun tagon de la 
deka de junio, neniam forgesante la unuan 
kison kun Vesna malantaŭ la preĝeja muro, 
same la unuan amoron kun ŝi en la eta monto 
ĉepiede de la urbeto. Li rememoris Vesnan 
iranta, vestita per ĉielkoloraj kaj nigraj ĝinzoj, 
rememoris sian nudan 


korpon, siajn 


malgrandajn mamojn, la solajn kiujn li 
estas vidintaj iafoje. Soliĝinte kun ĉi tiuj 
pensoj, li sentis sin povrulo, hontema, ĉar li 
devis partopreni en la agado de la atako 
kontraŭ la domon de sia sola amantino. En 
tiuj momentetoj li ekmalamis sin, ankaŭ la 
uniformon, kiun li portis surkorpe, kiun li 
plenvole survestis, ĉar la serbaj policistoj estis 
mortigintaj sian onklon, al kiu li rilatis pli 


forte ol al sia patro. 


Alvenis la kvara horo kaj la domo de 
Spasojeviĉo sieĝatis. Ŝtormo da kugloj estis 
alĵetataj sur ĝin kaj sur ĝiajn murojn kiuj 
plentruiĝis pro ili. La rezistado de la 
familianoj kaj kvartalaj viroj, enfermitaj en la 
domo, daŭris nur duonhoron, kaj ili unu post 
la alia enmaniĝis ĉiuj, komencante de 
Dragutin, liaj filoj, najbaroj kaj laste de lia 
sola filino, bela Vesna. Vidinte ŝin, AVvnI 
eksentis dolorigan kaj senkonscian angoron, 
alproksimiĝis al la unua vico de soldatoj, 
ĝuste al ties gvidanto, Ahmet, nur por vidi 
Vesnan pli apude kaj pli klare. Ankaŭ Vesna 
vidis lin kaj alrigardis rekte al liaj okuloj, sed 
ĉi tiu neniam komprenis ĉu tiu rigardo 
amon aŭ 


esprimis malamon en tiuj 


momentetoj de kaptiteco. 

Li sentis sin tre emociigita kaj hontigita 
samtempe.Vesna en lia okuloj estis la sama, 
lia adoratino, kaj li faros ĉion por ankoraŭfoje 
aŭskulti ŝian ridon. Estis la sama, belulino, 
flirtullno, kvankam la timo estis paliginta 


iomete la brilon. 


— Euu, bona vagino do estas, freŝfreŝa 
ŝkina“ — sin esprimis Ahmet, kio deekstere 
ŝajnis kiel hazarda humoro, igante la ceterajn 
soldatojn ekridi, sed en lia interno, li esprimis 
volupton al Vesna, kies korpon li senvestigis 
pense kaj okule. 

— Jam alvenis la tago por venĝi por Ĉiuj 
niaj fratinoj seksperfortitaj de ĉi tiuj fiuloj — 
aldonis li decideme, klarigante al la soldatoj 
ke tiu knabino apartenas al li mem, estis ja lia 
ĉasaĵo. 

— Tiun knabinon neeblas tuŝi eĉ per la 
fingreto — tuj reagis kiel neniam antaŭe la 
plej juna soldato inter 111. 

— Kion vi diras, do?! — alparolis Ahmet 
malestime al Avni. 

— Oni neniam povas tuŝi ŝin. Estas la mia 
— diris Avni per mallaŭta voĉo. Tiel 
decidema li ŝajnis, kiel ankaŭ ruĝiĝinta pro 
honto, kio igis la komandanton ekridi, same la 
soldatojn proksime al ili. 

— Ne gravas, mi lasos ŝin ankaŭ al vi, 
iafoje — diris Ahmet, kvazaŭ dezirante 
konsoli al sia subulo, kiu, post ĉi tiuj vortoj, 
ne plu toleris sed aldirektis sian kalaŝnikovon 
al sia superulo, surmetante la tubon de la 
malnova sovetia armilo sur la brusto de 
Ahmet. 

— Neniu kuraĝu ektuŝi ĉi tiun VIrinon, 
antaŭ ol piedpremi mian mortontan korpon, — 
severe minacis Avni, ankoraŭ pli skuiĝanta, 
vidinte Vesnan ekplori. Ŝi certe estis 
kompreninta ke ĉi tiun memoferon li estis 
faranta por ŝi kaj nur por Ŝi, sed pro timo, tiel 
de la soldatoj sieĝantaj, kiel pro siaj kruelaj 


familianoj, ne kuraĝis alvoki lin laŭnome. 


penseo 


— Tia masklo estas ja vi?! Pro ŝkina vi 
volas mortigi vian komandanton, ĉu?! Ptu, mi 
fiku merdan dezertinton — kaj post ĉi tiuj 
vortoj de ilia gvidanto, ĉiuj soldatoj kvazaŭ 
histeria ĥoro, komencis ofendi Avni-n, 
nomante lin dezertinto, unu post la alia. 

Dum ili pafis per ofendaj vortosagoj al la 
povra junulo, kiu neniumomente demetis la 
malvarman tubon de la armilo tuŝanta la 
bruston de sia komandanto, grupo de dekoj da 
fremdaj soldatoj, parolintaj foje malbonan 
anglan kaj foje apartan lingvon, akompanate 
de bruado de tanko kaj aliaj militveturiloj, 
eniris la pordojn de la domo de Spasojeviĉoj. 


Enesperantigis 


p 


mem 
ad Bardhyl Selimi (Albanio) 





notoj: 
1. "Mi amas vin. Mi ege amas vin. Sen vi mia 
vivo nenion valoras. Donu min nur unu kison 


kaj mi estos la via poreterne." 


2. Mokvorto por serboj fare de albanoj 

